armvectores/hy_wikipedia_2023 huggingface dataset:
Ջյաբժա

«Ջյաբժա», սովետական մուլտիպլիկացիոն ֆիլմ՝ նկարհանված Լենֆիլմ կինոստուդիայում 1938 թվականին Նանայական հեքիաթի հիման վրա։ Ռեժիսորը Մստիսլավ Պաշչենկովն է։
Ֆիլմը հանրային սեփականություն է։ Գունային տարբերակը վերականգնվել է 2013 թվականին։


== Հեղինակներ ==


== Սյուժե ==
Մեծ գետի ափին՝ տնակում, ապրում էր չար պառավ Ջյաբժան, իր ծառաների՝ Աղջնակի, Շան և Գորտի հետ։ Երեկոյան, երբ Ջյաբժան գնացել էր անտառ,  աղջնակը իր ընկերների հետ նրա համար ընթրիք է պատրաստում։ Դրանից հետո, երբ արջը մագլցում է խրճիթի վրայով և ուտում է Ջյաբժայի համար  պատրաստված ընթրիքը, կատաղի պառավը վազում է աղջկա, շան և գորտի ետևից։ Բայց նրանք մագլցում են շատ բարձր ծառի վրա և թռչում են լուսնի վրա։ Ջյաբժան նույնպես փորձում է մագլցել ծառի վրա, բայց չի կարողանում և ընկնում է շան վրա։
Եզրափակիչ տիտրերը հայտնում են․ «Իսկ աղջիկը, շունը և գորտը այդ օրվանից լուսնի վրա են ապրում։ Նրանք միշտ այնտեղ երևում են»։


== Մուլտֆիլմի մասին ==
Դիտողները և մամուլը միաբնորեն էին վերաբերվում մուլտֆիլմի դրական գնահատականին։ Հայտնի սովետական մուլտֆիլմները պատմաբան Ս․ Ս․ Գինզբուրգը «Ձեռքով նկարված և տիկնիկային ֆիլմ» (1957) գրքում նշել է, որ «Ջյաբժա ֆիլմը ճիշտ է գնահատվել դիտողների և քննադատների կողմից, ինչպես 30-ական թվականների ամենալավ սովետական մուլտֆիլմներից մեկը»։

Հայտնի ռեժիսոր-մուլտիպլիկատոր Ի․ Պ․ Իվանով-Վանոն գրել է, որ ֆիլմը զարմացրել է՝ «ինչպես կայծակ պարզ երկնքում»․

Կինոգետ Ս․ Վ․ Ասենինը համեմատել է ֆիլմը իր ժամանակների ամենալավ մանկական ֆիլմերի հետ․

Նա նաև նշել է, որ Մստիսլավ Պաշչենկոն ստեղծել է, «նկարով յուրահատուկ «Ջյաբժա» ֆիլմը, հիանալի օրինակ ցույց տալով մուլտիպլիկացիայի մշակման և ինքնօրինակ հարավի երկրների ազգային ժողովրդական բանահյուսության մեջ».
Պաշչենկոյի առաջին ռեժիսորական արտադրանքում Ն․ Ա․ Իզվոլովը նկատում է «որոշ հատկանիշները Ցեղանովսկու գրաֆիկայի ազդեցությունն էին»։ Նա նշել էր ֆիլմում «կենցաղային մանրամասներից և ստիլիզատորությունը տանում են այն կողմ մանկական պահվածքի հոգեբանական ճշգրտությունում»։
Կինոքննադատ Լ. Լ. Մալյուկովան «Հայրենական մուլտիպլիկացիաների էնցիկլոպեդիայի» առաջաբանում (2006) և նրա «СВЕРХ/КИНО» (2013) գնահատել է մուլտֆիլմը, որպես կլասսիկ։


== Ծանոթագրություններ ==
Կուշեյակովա

Կուշեյակովա (ռուս.՝ Кушеякова), գետ Ռուսաստանում, հոսում է Կեմերովոյի մարզում։ Գետաբերանը տեղակայված է Տոմ գետի աջ ափին՝ 535 կմ հեռավորության վրա։ Գետի երկարությունը 19 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Տոմը գտնվում է Նովոկուզնեցկ քաղաքից մինչև Կեմերովո քաղաք, գետի ենթաավազանը՝ Տոմ։ Գետի ավազանը՝ Վերին Օբից մինչև Իրտիշ թափվելը։


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Կարլ Մարքսի հուշարձան (Թրիեր)

Անվան այլ կիրառումների համար տե՛ս՝ Կարլ Մարքսի հուշարձան (այլ կիրառումներ)Կարլ Մարքսի հուշարձանը տեղադրվել է Գերմանիայի Դաշնային Հանրապետության Թրիեր քաղաքի Սիմեոնշտիֆտպլաց հրապարակում 2018 թվականի մայիսի 5-ին՝ մեծ փիլիսոփայի ծննդյան 200-ամյակի օրը։ Գերմանիան քանդակագործ Ու Վեյշանի բրոնզե արձանը նվեր է ստացել Չինաստանի Ժողովրդական Հանրապետությունից։
Քանդակն իրենից ներկայացնում է Կարլ Մարքսի կերպարը հասուն տարիքում, որը, ձախ ձեռքին գիրքն առած, քայլում է առաջ։ Փիլիսոփայի վճռական հայացքը ուղղված է հեռուն, կզակը փոքր-ինչ առաջ է քաշվել, ճակատը կնճիռների մեջ է։ Արձանը տեղադրված է բազալտային սալաքարերով պատված աստիճանավոր պատվանդանի վրա։ Հատակագիծը բաղկացած է հնգանկյունից։ Արձանի բարձրությունը 5.5 մետր է, ինչը խորհրդանշում է Մարքսի ծննդյան օրը՝ մայիսի 5-ը։
Քանդակագործ Ու Վեյշանն իր ստեղծագործության ոճը սահմանել է որպես «արևմտյան ռեալիզմի» համադրություն, որը գերակշռում էր Մարքսի ժամանակներում՝ «չինական իմպրեսիոնիզմի» հետ մեկտեղ։ Նրա խոսքով՝ ինքը ձգտում էր ոչ միայն ճշգրտորեն վերակերտել կոմունիզմի հիմնադրի արտաքին տեսքը, այլև պատկերել նրա հոգևոր աշխարհը։ Առաջ շարժվելը խորհրդանշում է Մարքսի գաղափարների նշանակությունը և դեպի ապագա ուղղվածությունը։ Փիլիսոփայի երկար վերարկուն և նրա երկար մազերը անձնավորում են իմաստությունը։ Ձախ ձեռքին վերցրած գիրքը մարմնացնում է մարդկության կրթությունը։ Պատվանդանի հինգ անկյունները, որոնց վրա վեր է խոյանում հուշարձանը, խորհրդանշում են այն հինգ քաղաքները, որոնց հետ Կարլ Մարքսը հատուկ կապ է ունեցել՝ Թրիերը, Բեռլինը, Համբուրգը (որտեղ ապրել է նրա հրատարակիչ Օտտո Մեյսները), Փարիզը և Լոնդոնը։
Չինաստանի Ժողովրդական Հանրապետությունից նման նվեր ստանալու թույլատրելիության հարցը բուռն վեճեր է առաջացրել Թրիերի քաղաքային խորհրդում, դրական որոշումն ընդունվել է 2017 թվականի մարտին։ Չինական կողմի ցանկությունն էր հուշարձանը տեղադրել այն տան դիմաց, որտեղ ծնվել է Կարլ Մարքսը, սակայն քաղաքային խորհրդի կողմից առաջարկվել է Թրիերի գլխավոր տեսարժան վայրերից մեկի՝ հին հռոմեական դարպասներից մեկի՝ Պորտ-Նիգրայի մոտ գտնվող նախկին ավտոկայանատեղին։ Հասարակական կարծիքը հանգստացնելու համար հուշարձանի կառուցմանը նախորդել է նույն տեղում բնական մեծությամբ փայտե մոդելի տեղադրումը։
Չինաստանի Ժողովրդական Հանրապետությունն իր վրա է վերցրել հուշարձանի և պատվանդանի (92 500 եվրո) պատրաստման, ինչպես նաև Չինաստանից Թրիեր տեղափոխելու ծախսերը։ Թրիեր քաղաքը վճարել է հողաշինարարական աշխատանքները, հիմքը, բարեկարգումն ու լուսավորությունը, ընդհանուր առմամբ՝ 39 000 եվրո։
Հուշարձանի հարևանությամբ գտնվող հետիոտնային անցման ճանապարհի լուսացույցի տղամարդն ունի Կարլ Մարքսի կերպարը և ճանաչելի մորուքը։


== Ծանոթագրություններ ==
Chance the Rapper

Չենսելոր Բենեթ (անգլ.՝ Chancelor Bennett, ապրիլի 16, 1993(1993-04-16), Չիկագո), ավելի հայտնի է որպես Chance the Rapper (արտասանվում է «Չենս դը ռեպր»), ամերիկացի ռեփեր։ Հայտնի է դարձել իր «Acid Rap» միքսթեյպով, որը թողարկվել է 2013 թվականին։ Իր մասնակցությունն է ունեցել այնպիսի կատարողների երգերում, որոնցից են Ջասթին Բիբերի «Confident», Մադոննայի «Iconic», Էքշն Բրոնսոնի «Baby Blue», Snakehips-ի «All My Friends» և այլն։ 2016 թվականի մայիսին թողարկել է «Coloring Book» միքսթեյպը, որը Billboard 200 ալբոմների հիթ շքերթում զբաղեցրել է ութերորդ հորիզոնականը և արժանացել է երաժշտական քննադատների բարձր գնահատականին։


== Անձնական կյանք ==
Chance the Rapper-ը ունի ընկերուհի՝ Քրիստենը, ում հետ հանդիպում է 2013 թվականից։ Նրանց դուստրը ծնվել է 2015 թվականի սեպտեմբերին։


== Ծանոթագրություններ ==


== Արտաքին հղումներ ==
Պաշտոնական կայք
Նելսոնի սյուն

Նելսոնի սյուն (անգլ.՝ Nelson's Column), Լոնդոնի Թրաֆալգարյան հրապարակի կենտրոնում գտնվող հուշարձան։


== Տեղադրում և դիզայն ==
Սյունը կառուցվել է 1840–1843 թվականներին՝ ի պատիվ ծովակալ Հորացիո Նելսոնի, ով զոհվել էր 1805 թվականին կայացած Տրաֆալգարյան ճակատամարտում։ 5,5 մ բարձրություն ունեցող սյունը կանգնեցված է 46 մ բարձրությամբ գրանիտե պատվանդանին։ Արձանի հայացքն ուղղված է հարավ՝ Պորտսմութի կողմը, ուր գտնվել է հրամանատարի նավը՝ «HMS Victorу» անունով։
Հունական ոճով կառուցված սյունը զարդարված է անգլիական արկերից ձուլված բրոնզե զարդաքանդակներով՝ տերևի տեսք ունեցող։ Խորանարդաձև պատվանդանը զարդարված է բրոնզե չորս սյուներով, որոնք խորհրդանշում են ծովակալ Նելսոնի նշանավոր չորս հաղթանակները։ Հուշարձանը նախագծել է ճարտարապետ Ուիլյամ Ռեյլտոնը 1838 թվականին։ Կառուցվել է Peto & Grissell ընկերության կողմից։ Հուշարձանի՝ 1:22 մասշտաբով փոքրացված տարբերակը ցուցադրված է Լոնդոնի Գրինվիչի ծովային թանգարանում։ Ընդհանուր առմամբ հուշարձանն արժեցել է £47 500, որը ներկայումս կազմում է մոտ £3,5 միլիոն։ Սյան հիմքի մոտ գտնվող չորս առյուծները, որոնց հեղինակն է Էդվին Լանդսիրը, ավելացվել են ավելի ուշ՝ 1867 թվականին։


== 20–րդ դար ==

20–րդ դարում պատմվել է ավանդություն, որի համաձայն՝ 1925 թվականին շոտլանդացի խաբեբա Արթուր Ֆերգյուսոնը սյունը վաճառել է միամիտ ամերիկացիների։
Նելսոնի սյունը խորհրդանշական իմաստ է ունեցել Ադոլֆ Հիտլերի համար․ Մեծ Բրիտանիա հաջող ներխուժման դեպքում նա որոշել էր սյունը տեղափոխել Բեռլին։


== Նվաճումներ ==
BBC հեռուստաընկերության մանկական հաղորդաշարի հաղորդավար Ջոն Նուկսը 1970 թվականին մագլցել է սյան գլուխը։ 1989 թվականին նույնն արել է հաղորդավար Հերի Վիլմոտը։


== Վերանորոգում ==
Նելսոնի սյունը վերանորոգվել է 2006 թվականին։ Աշխատանքներն իրականացրել է David Ball Restoration Ltd. of South London ընկերությունը։ Մինչև վերանորոգումը լազերային ուսումնասիրությունը ցույց էր տվել, որ սյան բարձրությունը ավելի ցածր է՝ 51,5 մ, քան նախկինում կարծում էին (56 մ)։


== Ծանոթագրություններ ==


== Արտաքին հղումներ ==
Տրաֆալգարյան հրապարակի համայնապատկեր՝ Նելսոնի սյունը ներառող Archived 2011-04-06 at the Wayback Machine.
Թխկի հացենատերև

Թխկի հացենատերև (լատ.՝ Aceraceae negundo), թխկազգիներ ընտանիքի, թխկի ցեղի բույս։


== Նկարագրություն ==
Ծառ է, 20-25 մ բարձրությամբ և մինչև 1 մ բնի տրամագծով։ Բունը ծուռումուռ է, ոլորված, ծածկված գորշավուն կեղևով։ Երիտասարդ ճյուղերը մազմզուկապատ են, ընձյուղները մերկ, մուգ կանաչ, փայլուն, ծածկված մոմային խավով։ Տերևները կենտ փետրաձև են, կազմված 3-5 (հազվադեպ՝ 7-9) սրածայր տերևիկներից, որոնց ձևը խիստ տարբեր է, 5-13 սմ երկարությամբ և 2,5-7,5 սմ լայնությամբ։ Երկտուն ծառ է,
ծաղիկները բացվում են մինչև տերևների երևալը։ Ծաղկաբույլերը առաջանում են տերևաբողբոջների երկու կողմերում գտնվող բողբոջներից և փնջանման են։ Երկթևիկներն ունեն 3,5-4,8 սմ երկարություն, դասավորված են սուր անկյան տակ։ Ծաղկում է մարտին (բարենպաստ պայմանների դեպքում՝ փետրվարի վերջերին), երբեմն՝ ապրիլին։ Պտուղները հասունանում են սեպտեմբերին։


== Տարածվածություն ==
Տարածված է Հյուսիսային Ամերիկայում, Օնտարիոյից մինչև Ֆլորիդայի հարավային շրջանները և դեպի արևմուտք հասնում է մինչև ժայռոտ լեռները։ Աճում է հովիտներում, գետերի ու լճերի ափերին։ Հայաստանի տարածքում մշակվում է ամենուրեք, սակայն աչքի չի ընկնում երկարակեցությամբ ու դիմացկունությամբ։ Ապրում է 40-50 տարի։ Արագ է աճում։ Խիստ տուժում է անժամանակ և առատ ձյունատեղումներից, քանի որ բնափայտը խիստ փափուկ է և փուխր։ Բազմանում է սերմերով, ընդ որում ամենուրեք առատ ինքնացան է տալիս։ Համեմատաբար բարձր են գնահատվում այս ծառատեսակի պարտիզային ձևերը (խայտաբղետ և սպիտակ տերևավոր)։ Քանի որ առանձնապես աչքի չի ընկնում դեկորատիվ առանձնահատկություններով, ապա
կարելի է աճեցնել միայն սահմանափակ քանակությամբ, երբ ավելի բարձրորակ տեսակներ հնարավոր չէ մշակել։


== Կիրառություն ==
Էկոլոգիական խումբը՝ X: Մշակության հավանական շրջանները՝ 2—3, 7-11, 12-14, 17-28, 30-32:


== Ծանոթագրություններ ==
Սիեռա Մադրե

Սիեռա Մանդրե (Sierra Madre), լեռներ և լեռնաշղթաներ Մեքսիկայում։
Առանձնացնում են Արևելյան Միեռա Մադրե (Sierra Madre Oriental), զուգահեռ լեռնաշղթաների համակարգ Մեքսիկական բարձրավանդակի արլ․ եզրին։ Երկարությունը մոտ 800 կմ է, բարձրությունը՝ մինչև 4054 մ (Պենյա Նևադա լեռ)։ Կազմված է մեզոզոյան նստվածքային ապարներից։ Լանջերը ծածկված են թփուտային մացառուտներով անտառներով։ Արևմտյան Սիևռա Մադրե (Sierra Madre Occidental), լեռներ Մեքսիկական բարձրավանդակի արմ․ եզրին։ Երկարությունը մոտ 1300 կմ է, բարձրությունը 4 մինչև 3150 մ (Չորերաս լեռ)։ Կազմված է մինչքեմբրիի մետամորֆային, ինչպես նաև երիտասարդ նստվածքային ապարներից, որոնք ծածկված են նեոգենի լավաների հզոր շերտով։ Կտրտված է խոր գետահովիտներով։ Լանջերը ծածկված են չորասեր թփուտներով և անտառներով։ Կա ոսկու և արծաթի արդյունահանում։ Հարավային Սիեռա Մադրե (Sierra Madre de Sur), լեռնաշղթա Մեքսիկայի հարավում։ Ձգվում է Խաղաղ օվկիանոսի ափի երկայնքով մոտ 1000 կմ։ Բարձրությունը մինչև 3703 մ է (Տեոտեպեկ լեռ)։ Կազմված է մինչքեմբրիի մետամորֆային ապարներից։ Սեյսմիկ շրջան է։ Ծածկված է անտառներով։ Հվ․ լանջերին կան արևադարձային կուլտուրաների պլանտացիաներ։ Կա արծաթի, ոսկու, ծարիրի արդյունահանում։ Սիեռա Մադրե դե Չիապաս (Sierra Madre de Chiapas), Սիեռա Մադրե, լեռնաշղթա Մեքսիկայի հվ.-արլ., Խաղաղ օվկիանոսի ափին։ Առավելագույն բարձրությունը 4217 մ է (Տականա հրբ․)։ Կազմված է գլխավորապես հրաբխային ապարներից։ Հաճախակի են երկրաշարժերը։ Լանջերն անտառապատ են։
Եղեգի պատմության և մշակույթի անշարժ հուշարձանների ցանկ (Սյունիքի մարզ)

Այս հոդվածը ներկայացնում է Սյունիքի մարզի Եղեգ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (2 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Ալիքյան (ազգանուն)

Անվան այլ կիրառումների համար տե՛ս՝ Ալիքյան (այլ կիրառումներ)Ալիքյան, հայկական ազգանուն։


== Ազգանունը կրողներ ==
Աբրահամ Սարգսի Ալիքյան (1928-2013), հայ բանաստեղծ, թարգմանիչ։


== Ծանոթագրություններ ==
Ջուլիանո Մեդիչի

Ջուլիանո Մեդիչի (իտալերեն՝ Giuliano de’ Medici, հոկտեմբերի 25, 1453, Ֆլորենցիա - ապրիլի 26, 1478, Սանտա Մարիա դել Ֆիորե, Ֆլորենցիա), Պիեռո Մեդիչիի և նրա կնոջ՝ Լուկրեցիա Տորնաբուոնիի երկրորդ զավակն է, որը համակառավարել է իր եղբոր՝ Լորենցո Մեդիչիի հետ։


== Կենսագրություն ==
Ջուլիանոն սպանվել է 1478 թվականի ապրիլի 26-ին Ֆլորենցիայի Սանտա Մարիա դել Ֆիորե տաճարում Պացցիների դավադրության հետևանքով, Զատկի պատարագի ժամանակ։ Թաղված է Ֆլորենցիայի Սան Լորենցո բազիլիկայի Մեդիչիների մատուռում եղբոր՝ Լորենցոյի կողքին։
Ջուլիոն, որը հետագայում դարձավ Հռոմի պապ Կղեմես VII՝ Ջուլիանոյի և նրա սիրուհի՝ Գորինի Ֆիորետայի ապօրինածին զավակն էր։ Հայտնի Սիմոնետա Վեսպուչին նույնպես եղել է Ջուլիանոյի սիրուհին։


== Նախնիներ ==


== Արվեստում ==
Ջուլիանո Մեդիչին հանդիսանում է 1974 թվականին նկարահանված «Ֆլամանդական գաղտնիքներ» (ֆր.՝ Le Secret des Flamand) մինիսերիալի կերպար։
«Դա Վինչիի դևերը» (անգլ.՝ Da Vinci's Demons), ամերիկաբրիտանական հեռուստասերիալ, որում Թոմ Ռայլին խաղացել է Ջուլիանո Մեդիչիի դերը։
Ջեյմս Բրեդլին Մեդիչի հեռուստասերիալի երկրորդ սեզոնում խաղացել է Ջուլիանո դե Մեդիչիի դերը իտալա-բրիտանական «Մեդիչիներ» հեռուստասերիալում։
«Assassin’s Creed II» համակարգչային խաղի մեջ Ջուլիանո Մեդիչին հանդիսանում է երկրորդական կերպար, որտեղ ընդգրկված է նաև Պացցիների դավադրությունը, որի արդյունքում սպանվելէ Ջուլիանոն։


== Ծանոթագրություններ ==
Օստապովկա (գյուղ, Նովայա Օդեսայի շրջան)

Անվան այլ կիրառումների համար տե՛ս՝ ՕստապովկաՕստապովկա (ուկրաիներեն՝ Остапівка), գյուղ Ուկրաինայի Նիկոլաևի մարզի Նովայա Օդեսայի շրջանում։ Հիմնադրվել է 1861 թվականին։
2001 թվականի տվյալներով Օստապովկա գյուղում բնակվում էր 16 մարդ։ Բնակավայրը զբաղեցնում է 0,146 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սաշա Լուս

Սաշա Լուս, ամբողջական անվանումը՝ Ալեքսանդրա Ալեքսեևնա Լուս (ծնված՝ 1992 թվականի հունիսի 6-ին, Մագադան, Ռուսաստան), ռուս մոդել և դերասանուհի։
2015 թվականի հունվարին՝ ըստ models.com կայքի, ընդգրկվել է ամենապահանջված մոդելների ցանկում։ Նկարահանվել է Pirelli  օրացույցի, Dior Beauty  ինչպես նաև Carolina Herrera-ի համար։


== Կենսագրություն ==
Ալեքսանդր Լուսը ծնվել է 1992 թվականի հունիսի 6-ի, Մագադան քաղաքում։ 2007 թվականին ընտանիքի հետ միասին տեղափոխվել է Մոսկվա, երկար ժամանակ ապրել Կուտուզովի պողոտայում։ Մեծացել է բժիշկների ընտանիքում. հայրը՝ Ալեքսեյ Լուսը գլխավոր բժիշկ է, իսկ մայրը՝  Մարիա Լուսը աշխատել է բժիշկ-գաստրոէնտերոլոգ, բայց տեղափոխվելով Մոսկվա փոխել է մասնագիտությունը և դարձել  լրագրող, վարել է լուրջ հետաքննություն աշխատել է ՆՏՎ-ում։ Դեռ փոքրուց Սաշայի ծնողները նրա մեջ սերմանել են սերը դեպի գրքի ու գրականության հանդեպ։ Սաշան ունի քույր՝ Սոֆիան, որը հոր առաջին ամուսնությունից է։ Սոֆիան սցենարիստ է և ապրում է Լոնդոնում, իսկ ողջ ընտանիքը նրա հետ լավ հարաբերություններ ունի։  Սաշան ունի երեք շուն և կատուներ, վերջիններիս գտել են փողոցից։ Փոքր տարիքում մասնակցել է պարային մրցույթների։ Հետաքրքրված է ընթերցանությամբ, գրականությամբ, ֆիլմերով և երաժշտությամբ։
2007 թվականից սկսել է աշխատել  Avant Models-ում։ Նույն թվականին ցուցադրել է Ալյոնա Ախմադուպլինայի գարուն-ամառ հավաքածուն։
2012 թվականին նկարահանվել է Bohemique-ի ամսագրի համար։ Նկարները դարձել են ամսագրի բրենդը, որից հետո այն նկատել է Կարլ Լագերֆելդը և հրավիրել Սաշային մասնակցություն ունենալու  Chanel-ի աշուն-ձմեռ հավաքածուի ցուցադրությանը։
2014 թվականին նկարահանվել է Pirelli-ի ամսագրի համար։
Մասնակցել է Vogue Italia-ի սեպտեմբերյան տոնական համարի շապիկի համար նկարահանումներին ՝ ի պատիվ ամսագրի 50-ամյակի, մի շարք մոդելների հետ, ինչպիսիք են Լինդա Ավետարանիչը, Նաոմի Քեմփբելը, Ադրիանա Լիման, Քենդիս Սվեյնփոլը, Կարեն Էլսոնը, Նատալյա Վոդյանովան, Էմբեր Վալլետան, Լիա Քեբեդեն, Կոկո Ռոշան, Նատաշա Պոլին, Ստելլա Թենանտը, Ջորդան Դանը, Հիլարի Ռոդան, Սաշա Պիվովովարովան և այլք:[1]
2017 թվականից սկսել է դերասանական կարիերան։ Նկարահանվել է Լյուկ Բեսոնի «Վալերիան և հազարավոր մոլորակների քաղաքը» ֆիլմում, որտեղ խաղացել է էպիզոդիկ արքայադուստր Լիխո Մինի դերը։
2019 թվականին, որպես գլխավոր հերոս, նկարահանվել է Լյուկ Բեսոնի «Աննա» մարտաֆիլմում։


== Կրթություն ==
Ընդունվել է Քեմբրիջի համալսարանի գրականության պատմության ֆակուլտետը։


== Ծանոթագրություններ ==


== Արտաքին հղումներ ==
Саша Лусс на FMD
Саша Лусс на Models.com
Саша Лусс Archived 2016-08-11 at the Wayback Machine. на Supermodels.nl
Саша Лусс в Instagram
Саша Лусс(չաշխատող հղում) на Энциклопедии модыՀոդվածներ Սաշա Լուսի մասին

Marie Claire
Allure
Glamour
Elle
Награда «Model of the Year» веб-сайта Buro 24/7
Սուլուսերա

Սուլուսերա, գյուղ Արևմտյան Հայաստանում, Սեբաստիայի վիլայեթի Եվդոկիայի գավառում։ Գտնվում էր Եվդոկիա քաղաքից 50 կմ հարավ-արևմուտք, Չեքերեկ գետի ձախ ափին, բարձրադիր վայրում։


== Պատմություն ==
Ըստ ուսումնասիրողների գյուղի տարածքում է գտնվել հին Սեբաստապոլիս քաղաքը։
Գյուղից փոքր հեռու գտնվում է մի փոքրիկ աղի լճակ և ծծմբային բաղադրությամբ հանքային աղբյուր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Առնա (այլ կիրառումներ)

Առնա, կարող է վերաբերել՝

Առնա - նաև՝ Ըռնա, գավառ Մեծ Հայքի Նոր Շիրական (Պարսկահայք) նահանգում
Առնա - կոմունա Իտալիայի Վալե դ'Աոստա մարզում
Շենաթաղ (գետ)

Անվան այլ կիրառումների համար տե՛ս՝ Շենաթաղ (այլ կիրառումներ)Շենաթաղ, Գետաթաղի գետ, Գետաթաղու գետ, Լեռնաշեն, Լիգինկա, Լծեն, Լոր, Լորաձոր, Լորու գետ, Հաչենու գետակ, Հաչենու չայ, Շնաթաղ, Շնաթաղի գետ, գետ Հայաստանի Սյունիքի մարզում։ Սկիզբ է առնում Բարգուշատի լեռների հյուսիսարևմտյան լանջերի Եսայուսար գագաթից, 3200 մ բարձրությունից, երեք
վտակներով՝ Աղբաշ, Հաչենուչայ, Տանտու, և Լծեն գյուղից 1 կմ հյուսիս-արևելքից, աջից միախառնվում Որոտան գետին։ Երկարությունը 23 կմ է։ Լեռնային գետ է, անկումը՝ 1 կմ-ում 86 մ։ Սնումը հիմնականում ձնաանձրրևային է (64 %), հորդացումը՝ ապրիլից հունիս։ Ջրերն օգտագործվում ենորոգման նպատակով։


== Ծանոթագրություններ ==
384

384 թվական,  նահանջ տարի, ըստ Գրիգորյան օրացույցի սկսում է կիրակի օրը։ Սա մեր թվարկության 384 թվականն է, 
IV դարի 84-րդ տարին։


== Դեպքեր ==


== Ծնունդներ ==
Մանվել Մամիկոնյան, Մեծ Հայքի սպարապետ, զորավար, Մամիկոնյան նախարարական տան ավագ


== Մահեր ==
Բելիսարիոս

Բելիսարիոս (հուն․՝ Βελισάριος, 500-565), զորավար Բյուզանդական կայսրությունում։ Բելիսարիոսին հաջողվեց գրավել հյուսիսային Աֆրիկան, հաջող պատերազմել պարսիկների դեմ Հայաստանում և օստգոթերի դեմ Իտալիայում։ Հայազգի Նարսես զորավարի հետ միասին համարվում է Բյուզանդական կայսրության մեծագույն զորավարներից մեկը։


== Աղբյուրներ ==
Արաքս (թերթ, Ալեքսանդրիա)

Անվան այլ կիրառումների համար տե՛ս՝ Արաքս (այլ կիրառումներ)«Արաքս», շաբաթաթերթ։ Լույս է տեսել 1925-1965 թվականներին, Ալեքսանդրիայում։ Արտոնատեր և պատասխանատու խմբագիր՝ Արամ Ստեփանյան, ապա՝ Շավարշ Ստեփանյան։ Լուսաբանել է եգիպտահայերի առօրյան, անդրադարձել սփյուռքի իրադարձություններին, աջակցել հայապահպան ձեռնարկումներին։ Հայրենական պատերազմի տարիներին թերթը հանդես է եկել հանուն սփյուռք-հայրենիք կապերի ամրապնդման։
«Արաքսը» լուսաբանել է եգիպտահայերին, ամբողջ սփյուռքահայությանը հետաքրքրող, ինչպես նաև միջազգային քաղաքական հարցեր։ Նրա հիմնական մտահոգությունը եղել է հայապահպանությունը, սփյուռքի և հայրենիքի միջև կապի սերտացումը, ազգահավաքը։ Լայն տեղ է հատկացրել Խորհրդային Հայաստանի իրականությանը, նրա տնտեսական և մշակութային կյանքին։


== Ծանոթագրություններ ==
Մեծ մրցանակ (ֆիլմ)

«Մեծ մրցանակ», հայտնի է նաև որպես «Գրան պրի», գեղարվեստական ֆիլմ սպորտային դրամայի ժանրում, «Օսկարի» եռակի մրցանակակիր՝ լավագույն հատուկ էֆեկտների, լավագույն ձայնի և լավագույն մոնտաժի համար։


== Սյուժե ==
Ֆիլմը պատմում է չորս մրցարշավորդների ՝ գեղարվեստական «Ֆորմուլա 1» օդաչուների պայքարի մասին, 1966 թվականի մրցաշրջանում չեմպիոնական տիտղոսի համար.

Ժան Պիեր Սարտի (Իվ Մոնտան)՝ ֆրանսիացի, աշխարհի նախկին կրկնակի չեմպիոն, ով մոտ է թոշակի անցնելուն։
Պիտ Էրոն  (Ջեյմս Գարներ)՝ ամերիկացի, ով աշխատանքից հեռացվեց՝ Մոնակոյի մրցավազքի ընթացքում իր և իր թիմակից Ստոդդարդի միջև տեղի ունեցած միջադեպի համար։
Սկոտ Ստոդդարդ (Բրայան Բեդֆորդ)՝ շոտլանդացի, ով դժբախտ պատահարի էր ենթարկվել, բայց հաջողվեց վերականգնվել և մրցաշրջանի ընթացքում վերադառնալ մրցարշավ։
Նինո Բառլինի (Անտոնիո Սաբատո)՝ իտալացի, խոստումնալից սկսնակ։


== Արտադրություն ==
Ֆիլմի նկարահանող խումբը գտնվում էր 1966 թվականի Ֆորմուլա 1-ի սեզոնի ազդեցության տակ ամբողջ Եվրոպայում։ «Գրան պրիի» ավարտից հետո սկսվեցին նկարահանումները։ Ֆիլմի համար նկարահանված կադրերը տեղի են ունեցել Ֆորմուլա 3-ի ավտոմեքենաների վրա, որոնք քողարկված են որպես «Ֆորմուլա 1» մակնիշի ավտոմեքենա։ Բացի այդ, ֆիլմում օգտագործվել են իրական Ֆորմուլա 1-ի մրցավազքի կադրերը։ Նկարահանումների մի մասը տեղի է ունեցել անմիջապես 1966 թվականի Բելգիայի Գրան պրիի ժամանակ։ Դա անելու համար մրցաշարի կազմակերպիչների հետ համաձայնեցված,փորձարկվել է տեսախցիկով մրցարշավային մեքենա, որի շարժիչը փոխարինվեց ավելի հզոր` սպորտային նախատիպի մեքենայի շարժիչով։
Որոշ մրցաշավորդներ խաղում էին իրենք իրենց, իսկ մյուսները ծառայում էին որպես ֆիլմի հերոսների նախատիպեր։ Հիմնական դերերը կատարող դերասաններից միայն Գարները կարող էր ինքնուրույն վարել մրցարշավ։ Մնացած երեքը չկարողացան հաղթահարել կառավարումը, իսկ մրցավազքի նկարահանումները ստիպված էին դիմել փոխըմբռնումների օգնությանը, որոնք օդաչուներն էին՝ Ջոն Սյորտիսը, Քրիս Էյմոնը, Ջեքի Ստյուարտը և Լորենցո Բանդինին՝ կերպարներին տալով իրենց անունները փոփոխված տեսքով։


== Տեսանյութի արտադրություն ==
2006 թվականին ֆիլմը թողարկվեց DVD և HD DVD-ով։ Կինոքննադատ Դեյվ Քերը վերամեկնարկը համեմատեց շարժակազմի հետ՝ հիանալի նկար և ձայն, բայց որպես կինոնկարը այնքան էլ լավը չէ։


== Պատկերասրահ ==

		
		


== Ծանոթագրություններ ==
Սանտա Մարգարիտա դե Մոնտբույ

Սանտա Մարգարիտա դե Մոնտբույ (իսպ. Santa Margarita de Montbuy), մունիցիպալիտետ Իսպանիայում։ Մտնում է Բարսելոնա պրովինցիայի Կատալոնիա ինքնավար համայնքի կազմում։ Մունիցիպալիտետը գտնվում է Անոյա շրջանի կազմում։ Տարածքը զբաղեցնում է 27,82 կմ²։ Բնակչությունը՝ 9811 մարդ (2010 թվականի տվյալներով)։ Հեռավորությունը ադմինիստրատական կենտրոնից՝ 73 կմ։
Ղոզջիղազ

Ղոզջիղազ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Արցախ հայրենակցական միություն

Արցախ հայրենակցական միություն։ Հիմնվել է 1988 թվականի նոյեմբերի 4-ին Երևանում՝ Ա. Մանասյանի, Լ. Ալավերդյանի, Ի. Մուրադյանի, Ս. Շահմուրադյանի, Ա. Հովհաննիսյանի նախաձեռնությամբ։ Միության գործադիր մարմնում ԼՂՀ Մարտակերտի շրջանից ընդգրկվել են Բ. Կարապետյանը, Ս. Նարիմանյանը, Ղ. Բեգլարյանը, Ա. Ապրեսյանը, Ասկերանի շրջանից՝ Ա. Գաբիելյանը, Ա. Ասմվելյանը, Ն. Հարությունյանը, Մարտունիի շրջանից՝ Ռ. Դանիելյանը, Գ. Սաֆարյանը, Վ. Սարուխանյանը, Հադրութի շրջանից՝ Շ. Մկրտչանը, Հ. Մուրադյանը, Ս. Մաթևոսյանը, Շուշիի շրջանից՝ Մ. Թավարյանը, Վ. Աթայանը, Ստեփանակերտից՝ Կ. Ադամյանը, Ի. Ադամյանը։ Միության նպատակն էր ՀՀ-ում և այլ երկրներում ապրող արցախցիներին միավորելը, ԼՂՀ-ի Շահումյանի շրջանի և նրան հարակից հայկական գյուղերի բնակչությանը սոցիալտնտեսական, ֆինանսական օգնություն կազմակերպելը, բռնագաղթածներին ՀՀ-ում և ԼՂՀ-ում բնակեցնելը և նոր գյուղեր հիմնելը։ 1989 թվականի ապրիլին միության 2-րդ համագումարում ընտրվել է նոր գործադիր մարմին (նախագահ՝ Ա. Մանասյան, քարտուղար՝ Ի. Միքայելյան)։ 1990 թվականից միությունը ձեռնամուխ է եղել կամավորական ջոկատների կազմակերպմանը, զենք ու զինամթերք է առաքել Արցախ։ 1991 թվականին կայացած չորրորդ համագումարում միության նախագահ է ընտրվել Յու. Հովհաննիսյանը։ Միությունը (գործել է մինչև 1997 թվականը, ապա աստիճանաբար ինքնալուծարվել, իսկ 2001-ին Հ. Հարությունյանի նախաձեռնությամբ վերականգնվել է։
Ջեյսոն Թեյթում

Ջեյսոն Քրիստոֆեր Թեյթում (անգլ.՝ Jayson Christopher Tatum, մարտի 3, 1998(1998-03-03), Սենթ Լուիս, Միսսուրի, ԱՄՆ), ամերիկացի պրոֆեսիոնալ բասկետբոլիստ, հարձակվող։ Հանդես է գալիս Բասկետբոլի ազգային ասոցիացիայի (NBA) «Բոստոն Սելտիքս» ակումբում։
Համալսարանային առաջնությունում (NCAA) ներկայացրել է Դյուքի համալսարանի «Բլու Դևիլս» ուսանողական թիմը։ 
Երեք ուսումնական տարի համալսարանային թիմում հանդես գալուց հետո ընտրվել է NBA-ի 2017 թվականի դրաֆթի առաջին ռաունդի 3-րդ համարի ներքո՝ «Բոստոն Սելտիքսի» կողմից։ «Լոս Անջելես Կլիպերսի» կազմում ելույթներ ունենալու տարիներին ճանաչվել է «տարվա պահեստային» (2020)։


== Արտաքին հղումներ ==
Էջը NBA.com կայքում(անգլ.)
Էջը Բասկետբոլ ռեֆերենսում Archived 2021-04-17 at the Wayback Machine.(անգլ.)
Նիկոլայ Աբրամով

Նիկոլայ Աբրամով (ռուս.՝ Абрамов, Николай Павлович, օգոստոսի 23, 1908(1908-08-23) - սեպտեմբերի 5, 1977(1977-09-05)), խորհրդային կինոգետ և սցենարիստ։


== Կենսագրություն ==
Ծնվել է 1908 թվականի օգոստոսի 23-ին։ 1930 թվականին Աբրամովն ավարտել է Լենինգրադի Կինոպատմության արվեստի ինստիտուտի կինոյի բաժինը, սկսել է հոդվածներ հրապարակել և դասախոսություններով հանդես գալ խրհրդային և արտասահմանյան կինոարվեստի պատմության վերաբերյալ։ Եղել է արվեստագիտության թեկնածու։ 1962 թվականին հրապարակել է մենագրություն` նվիրված վավերագրական կինոռեժիսոր Ձիգա Վերտովին, իսկ 1965 թվականին հրապարակել է «Արմտյան կինոարվեստ պատերազմի մասին» աշխատանքը։ «Կինոյի արվեստը» ամսագրի  և «Կինոարվեստի հիմնահարցերը», «Կինոյի վերաբերյալ ամենամյա պարբերական», «Էքսպրեսիոնիզմ» հավաքածուների հոդվածների հեղինակ է։
Բացի կինոգիտական աշխատանքներից, Աբրամովը սցենարներ է գրել անիմացիոն, խաղային և գիտահանրամատչելի ֆիլմերի համար։ Ստեփան Կևորկովի հետ գրված համատեղ սցենարով 1939 թվականին նկարահանվել է «Լեռնային երթ» ֆիլմը։


== Ֆիլմոգրամիա ==


=== Սցենարիստ ===
1935 — «Ամառային գիշերվա երազ»
1939 — «Լեռնային երթ»
1954 — «Ոսկե այծքաղ»
1956 — «Ոսկե այծքաղ»
1957 — «Գայլն ու յոթ ուլիկները (մուլտֆիլմ)»
1957 — «Հեքիաթ Ձյունանուշի մասին»
1958 — «Աղվեսն ու գայլը (մուլտֆիլմ)»
1959 — «Ծառայողը տուն է վերադարձել»


== Ծանոթագրություններ ==


== Գրականություն ==
Капков, Сергей Владимирович Энциклопедия отечественной мультипликации. — М.: Алгоритм, 2006. — 816 с. — 3 000 экз. — ISBN 5-9265-0319-4


== Արտաքին հղումներ ==
Նիկոլայ Աբրամովը Animator.ru կայքում
Nikolay Abramov (անգլ.) Internet Movie Database կայքում
Խախ

Անվան այլ կիրառումների համար տե՛ս՝ Խախ (այլ կիրառումներ) Խախ (այլ կիրառումներ) Վայխր (այլ կիրառումներ)Խախ (այժմ կոչվում է՝ ադրբ.՝ Vayxır - Վայխր), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Բաբեկի շրջանում։ 2010 թվականի տվյալներով ունի 1290 բնակիչ։ Դավանում են շիա իսլամ։


== Ծանոթագրություններ ==
Անժելիկա Հյուսթոն

Անժելիկա Հյուսթոն (անգլ.՝ Anjelica Susan Huston, հուլիսի 8, 1951(1951-07-08)[…], Սանտա Մոնիկա, Լոս Անջելես շրջան, Կալիֆոռնիա, ԱՄՆ), կինոյի և հեռուստատեսության ամերիկացի դերասանուհի, ռեժիսոր, պրոդյուսեր, նախկին ֆոտոմոդել է, ռեժիսոր Ջոն Հյուսթոնի դուստրը։
Մեծ հռչակ է ձեռք բերել, կերտելով Մարտիշա Ադամսի դերը՝ Ադամսների ընտանիքը ֆիլմում։ Ծնվել է Սանտա Մոնիկայում, Կալիֆորնիայում։ Մանկությունը անց է կացրել Իռլանդիայում և Անգլիայում։ Նկարահանվել է Հավերժական սիրո պատմություն ֆիլմում։ «Օսկար» հեղինակավոր կինոմրցանակի է արժանացել «Երկրորդ պլանի կանացի դերի լավագույն կատարում» անվանակարգում՝ իր հոր նկարահանած «Prizzi's Honor» (1985) ֆիլմում տպավորիչ դերակատարումով հանդես գալու համար։ Բացի այդ, «Ոսկե գլոբուս» և Satellite մրցանակներ է ստացել «Երկաթե ծնոտներով հրեշտակները» («Iron Jawed Angels») հեռուստասերիալում (2005 թ.) լավագույն դերակատարման համար։ Թե՛ որպես դերասանուհի, թե՛ որպես կինոռեժիսոր ու պրոդյուսեր՝ բազմիցս առաջադրվել է ամենատարբեր մրցանակների, այդ թվում՝ «Էմմի»-ի և BAFTA-ի։
Անժելիկա Հյուսթոնն իր ուժերը փորձել է նաև գրականության ասպարեզում և արդեն հեղինակել ու հրատարակել է երկու գիրք՝ A Story Lately Told (2013) և Watch Me (2014):


== Ֆիլմագրություն ==


=== Կինո ===


== Ծանոթագրություններ ==


== Արտաքին հղումներ ==

Անժելիկա Հյուսթոն Internet Movie Database կայքում
Զանգակ (գետ)

Անվան այլ կիրառումների համար տե՛ս՝ Զանգակ (այլ կիրառումներ)Զանգակ, գետ Հայաստանի Տավուշի մարզում, Խնձորուտ գետի ձախ օժանդակը։ Սկիզբ է առնում Տավուշի լեռներից և Արծվաբերդ գյուղից 8,5 կմ հարավ-արևմուտք, միախառնվում մայր գետին։ Երկարությունը՝ 4 կմ։


== Ծանոթագրություններ ==
Չերվոնի Կիև

Չերվոնի Կիև (ուկրաիներեն՝ Червоний Київ), գյուղ Ուկրաինայի Նիկոլաևի մարզի Դոմանյովկայի շրջանում։
2001 թվականի տվյալներով Չերվոնի Կիև գյուղում բնակվում էր 17 մարդ։ Բնակավայրը զբաղեցնում է 0,179 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
(1577) Ռեյս

(1577) Ռեյս (անգլ.՝ Reiss), աստերոիդ աստերոիդների հիմնական գոտում։ Հայտնաբերվել է 1949 թվականի հունվարի 19-ին Լուի Բոյերի կողմից Ալժիրում։
Միջին հեռավորությունը Արեգակից կազմում է 2,229818 ա. մ., առավելագույնը մոտենում է 1,8587 ա. մ. հեռավորության վրա և հեռանում 2,6009 ա. մ.։ Արեգակի շուրջ մեկ ամբողջական պտույտ է կատարում 1216,19 երկրային օրվա ընթացքում, իր ուղեծրով շարժվելով միջինում 0,296006 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,36° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1577) Ռեյս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վոլենդամ (ֆուտբոլային ակումբ)

«Վոլենդամ» (հոլ.՝ Football Club Volendam), Ֆուտբոլային ակումբ Նիդեռլանդների Վոլենդամ գյուղից։ Հիմնադրվել է 1920 թվականի հունիսի 1-ին՝ «Վիկտորիա» անունով, այժմյան անունը ակումբը ստացել է 1923 թվականին։
2015/2016 մրցաշրջանում ակումբը հանդես եկավ Էրստեդիվիզիում՝ Նիդեռլանդների Առաջին դիվիզիոնում՝ զբաղեցնելով 6-րդ տեղը։


== Պատմություն ==

Ակումբը հիմնադրվել է 1920 թվականի հունիսի 1-ին` «Վիկտորիա» անունով։ Այս ժամանակ թիմը հանդես էր գալիս կարմիր-սև գծավոր շապիկներով և սև շորտերով։ 1923 թվականին թիմը վերանվանվել է «Վոլենդամ», մարզահագուստի գույնը փոխարինվել է նարնջագույնով։ Կապված այն հանգամանքի հետ, որ ակումբը գտնվում էր Վոլենդամ կաթոլիկական գյուղում, թիմը բավականին արագ միացավ Նիդեռլանդների Կաթոլիկական ֆուտբոլային ասոցիացիային։
1935 և 1938 թվականներին «Վոլենդամ»-ը հաղթել է Նիդեռլանդների Կաթոլիկական ֆուտբոլային ասոցիացիայի առաջնություններում։ Երկրորդ համաշխարհային պատերազմի տարիներին ակումբը հարկադրված միացել է Նիդեռլանդների Արքայական ֆուտբոլային ֆեդերացիային։ 1955 թվականին «Վոլենդամ»-ը մտել է Նիդեռլանդների Բարձրագույն դիվիզիոն, որը պրոֆեսիոնալ լիգայի կարգավիճակ էր ստացել։
Թիմը անմիջապես ակումբի համբավ վաստակեց, որը մեկ լքում էր բարձրագույն դիվիզիոնը, մեկ՝ կրկին վերադառնում էր. այսպես՝ ակումբի ողջ պատմության ընթացքում։ «Վոլենդամ»-ը «աճեցրեց» այնպիսի մարզիկների, ինչպիսիք են Վիմ Յոնկը, Էդվին Զուտեբիրը, ինչպես նաև՝ եղբայրներ Առնոլդ և Գերրի Մյուրենները։ «Վոլենդամ»-ը հիանալի ծրագիր ունի երիտասարդ մարզիկների վերապատրաստման համար։


== Մարզչական շտաբ ==
Գլխավոր մարզիչ՝ Ռոբերտ Մոլենար
Մարզչի օգնական՝ Յոհան Սթյոր
Մարզչի օգնական՝ Բերրի Սմիթ
Դարպասապահների մարզիչ՝  Բելա Սենաշի


== Նախկին  խաղացողներ ==


== Ծանոթագրություններ ==


== Արտաքին հղումներ ==
Պաշտոնական կայք (նիդեր.)
Հավատ, Հույս, Սեր

Հավատ, Հույս, Սեր (հին սլավոներեն՝ Вѣра, Надежда, Любы, հին հունարեն՝ Πίστις, Ἐλπὶς καὶ Ἀγάπη, լատ.՝ Fides, Spes et Caritas), քրիստոնեական երեք առաքինություններ և ռուսական կանացի անուններ։ Սուրբ նահատակներ Վերայի, Նադեժդայի և Լյուբովի և նրանց մոր՝ Սոֆիայի օրը նշվում է սեպտեմբերի 30-ին։


== Սուրբ նահատակներ ==
Վերան, Նադեժդան և Լյուբովը և նրանց մայր Սոֆիան (հունարեն՝ Իմաստություն) սուրբ նահատակներ են, որոնք ապրում էին 2-րդ դարում Հռոմում։ Նրանց հիշատակի օրը նշվում է սեպտեմբերի 30-ին (հին տոմարով՝ 17-ին)։ Կանացի անուններ են․

Վերա (ռուս.՝ Вера)
Նադեժդա (ռուս.՝ Надежда)
Լյուբով (ռուս.՝ Любовь)


== Առաքինություններ քրիստոնեության մեջ ==

Հավատը, հույսը և սերը քրիստոնեական առաքինություններեն։

Հավատ
Հույս
Սեր՝ բարություն, ողորմություն, կարեկցանքՀիշատակվել են Պողոս առաքյալի՝ կորնթացիներին ուղղված առաջին նամակում։

Այս առաքինությունները քրիստոնեության համար մեծ նշանակություն ունեն։ Օրինակ, միտրոպոլիտ Ֆիլարետը (Դրոզդով) իր Քրիստոնեական կատեխիզիսը կազմել է երեք մասից․

Աստծո հանդեպ հավատի և խորհրդի մասին, որը Նա բացում է, Ֆիլարետը մեկնաբանում է հավատո հանգանակը և պատմում յոթ Խորհուրդների մասին,
Աստծո հանդեպ հույսի և նրա մեջ հաստատվելու միջոցների մասին, Ֆիլարետը բացատրում է Հայր մեր աղոթքը և Լեռան քարոզը,
Աստծո հանդեպ սիրո և այն ամենի մասին, ինչը Նա պատվիրում է սիրել, հեղինակը պատմում է Տասը պատվիրանների մասին։


== Մշակույթի մեջ ==
Բառերի այս համադրությունը մեծ տարածում է գտել գեղարվեստական տարբերակով։


=== Գրականության մեջ ===
«Հավատ, Հույս, Սեր», սովետական ​​գրող Նիկոլայ Էրշովի վեպը (1964)
«Կեցցե Ֆիկուսը» վեպի էպիգրաֆում (1936) Ջորջ Օրուելը մեջբերում է աստվածաշնչյան մեջբերման «ադապտացված» տարբերակը՝ «սերը» փոխարինելով «փողով»․


=== Թատրոնում ===
«Glaube Liebe Hoffnung (Ein Totentanz)» («գերմ.՝ Հավատ, Սեր, Հույս (մահվան պարը)»), ավստրիացի դրամատուրգ Էդեն ֆոն Հորվաթի (1901-1938) պիեսը (1932)


=== Կինոյում ===
«Հավատ, Հույս, Սեր», Ֆիլմ (1972)
«Հավատ, Հույս, Սեր», Ֆիլմ (1984)
«Հավատ, Հույս, Սեր», հեռուստասերիալ (2010)


=== Երգերում ===
«Три сестры (Вера, Надежда, Любовь)» - Բուլատ Օկուջավայի երգը
«Вера, Надежда, Любовь» - «Կիրակի» խմբի երգը
«Вера», «Надежда», «Любовь» - Դելֆինի «Глубина резкости» ալբոմից երեք երգ
«Верка, Надька и Любка» - Ալեքսանդր Բաշլաչևի երգը
«Три сестры» - Անդրեյ Մակարևիչի երգը «Երգեր կիթառի ներքո» ալբոմից (1985)
«Три хороших девочки» - «Ю.Г.» խմբի երգը «Пока никто не умер» ալբոմից
«Звезда» - «Կինո» խմբի երգը «Чёрный альбом» ալբոմից
«Вера, Надежда, Любовь» - «Браво» խմբի երգը
«Люба, Вера, Надюха» - «ԴԴՏ» խմբի երգը «Жизнь на месте» ալբոմից
«Три сестры» - «Սլոտ» խմբի երգը «Шестой» ալբոմից
«Люба-любовь» - Իրինա Դուբցովայի երգը
«Духоподъёмник» - «Ундервуд» խմբի երգը


== Ծանոթագրություններ ==
Վիշգորա

Վիշգորա (ռուս.՝ Вышгора), գյուղ Ռուսաստանի Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 17 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոյուղբուլաղլար

Սոյուղբուլաղլար (ադրբ.՝ Soyuqbulaqlar), ավան ներկայիս Ադրբեջանական Հանրապետության Աղստևի շրջանում։


== Աշխարհագրություն ==
Ավանը գտնվում է Ղարայազի արգելոցի տարածքում։ Հյուսիս-արևելքից սահմանակից է Ղարայազի գյուղին։


== Տես նաև ==
Աղստևի շրջան


== Ծանոթագրություններ ==
Չուլաս

Չուլաս (ռուս.՝ Чулас), գետ Ռուսաստանում, հոսում Արխանգելսկի մարզում։ Գետաբերանը տեղակայված է Վաշկա գետի աջ ափին՝52 կմ հեռավորության վրա։ Գետի երկարությունը 83 մ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03030000112103000048402
Հիդրոլոգիական ուսումնասիրությունների կոդը - 103004840
Ավազանի կոդը - 03.03.00.001
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Ժողովածու (517)

Ժողովածու (517), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 517 թվի տակ։ Գրված է թղթի վրա, որը ունի 21x14,5 չափս։ Ձեռագիրը կազմված է 186 թերթից։ Կազմը կաշեպատ ստվարաթուղթ դրոշմազարդ է։ Գրված է միասյուն, նոտրգիր։


== Բովանդակություն ==
Քարոզք։
Պատմութիւնք (Ա-Ի՝ Կայր ոմն թագաւոր․․․, ոմն վաճառական և այլն);
Սաղմոս (Հայատառ թուրքերեն)։
Ներսես Լամբրոնացյո խորհրդածութիւն։


== Ծանոթագրություններ ==
Չեսկո Բասեջո

Չեսկո Բասեջո (իտալերեն՝ Cesco Baseggio; իրական անունը՝ Ֆրանչեսկո, ապրիլի 13, 1897(1897-04-13), Տրևիզո, Վենետո, Իտալիա - հունվարի 24, 1971(1971-01-24) կամ հունվարի 22, 1971(1971-01-22), Կատանիա, Սիցիլիա, Իտալիա), կինոյի ու թատրոնի իտալացի դերասան։


== Կենսագրություն ==
Չեսկո Բասեջոն ծնվել է Վենետիկում և իր դերերը խաղացել է վենետիկյան բարբառով, եղել է նաև մի քանի պիեսների հեղինակ՝ վենետիկյան լեզվով։
Մասնագիտական բեմական գործունեությունը սկսել է 1920 թվականին՝ «Արս Վենետա» (իտալերեն՝ Ars Veneta) թատերախմբում, որը ղեկավարում էր Ֆոսկո Ջակետտին (իտալերեն՝ Fosco Giachetti)։
Չեսկո Բասեջոն եղել է Լոդովիկո Լեոնարդո II Մանինի (Վենեցիայի վերջին դոժի թոռը) և Էլիզաբեթ Տեսսարո վեդովա Բասեջոյի արտամուսնական որդին։
1913 թվականին միացել է Ֆոսկո Ջակետիի սիրողական թատերախմբին։ 1916 թվականին զորակոչվել է բանակ, մասնակցել է Առաջին համաշխարհային պատերազմին։ Վերադառնալուց հետո մասնակցել է «Երևակայական հիվանդը» պիեսի բեմադրմանը։
1923-1925 թվականներին հանդես է եկել վենետիկյան դերասան Կ․ Միկելուցցիի հետ։ 1926 թվականին նա ստեղծել է իր սեփական թատերախումբը, որտեղ ներկայացվել են Կառլո Գոլդոնիի, Ջաչինտո Գալլինայի ստեղծագործությունները (իտալերեն՝ Giacinto Gallina), ինչպես նաև ժամանակակիցների պիեսները։ 1936-1939 թվականներին Բասեջոն խաղացել է Ձորձիի թատերախմբում (այնտեղ խաղում էին վենետիկյան բարբառին տիրապետող դերասաններ)։
Չեսկո Բասեջոն դերեր է խաղացել «Խաչմերուկ», «Նոր բնակարան», «Ազնիվ աղջիկը» պիեսներում։
Միաժամանակ Լոդովիչի ու Գալեացիի հետ գրել է բարբառային կատակերգությունների շարքեր։


== Ծանոթագրություններ ==
Վերա Եվուշկինա

Վերա Եվուշկինա (ապրիլի 18, 1951(1951-04-18), Սարատով, ՌԽՖՍՀ, ԽՍՀՄ), ռուս երգչուհի, կոմպոզիտոր։ Երգացանկում ընդգրկված են Ցվետաևայի, Տարկովսկու, Սամոյլովի, Կիրսանովի, Պոժենյանի, Իպատովայի, Սոսնորայի, Ռադկովսկու, Բլաժյոնու և այլոց բանաստեղծությունների հիման վրա գրված երգեր։ Ռուսական հեղինակային երգի փառատոնների դափնեկիր է։


== Կենսագրություն ==
Եվուշկինան երգեր է գրում 1974 թվականից՝ հիմնականում ուրիշների բանաստեղծությունների հիման վրա։ 1976 թվականին սկսել է իր գործունեությունը որպես համերգային արտիստ Սարատովի գլխավոր փոստի կին վոկալ և գործիքային անսամբլի կազմում։ Նրան նկատել է Վլադիմիր Լանցբերգը, ով այդ ժամանակ ապրում էր Սարատովում։ Ավելի ուշ նրան ծանոթացրել է Ելենա Կամբուրովայի հետ։
1983 թվականին Եվուշկինան սկսել է համագործակցել Ելենա Կամբուրովայի հետ՝ որպես հնչյունային ռեժիսոր, իսկ ավելի ուշ՝ որպես կոմպոզիտոր։
1988 թվականին Վերան ավարտել է Սարատովի Նիկոլայ Չեռնիշևսկու անվան պետական համալսարանը՝ «բանասեր, ռուսաց լեզու և գրականություն» մասնագիտացմամբ։
Աշխատում է Մոսկվայի երաժշտության և պոեզիայի թատրոնում։ 
1988 թվականից Ելենա Ֆրոլովայի հետ հանդիսանում է «ՎերԼեն» դուետի անդամ։ 1989-1993 թվականներին Վերան և Ելենան ճանապարհորդել են ամբողջ երկրով մեկ, շրջագայել Գերմանիայում և Հոլանդիայում՝ հանդես գալով 20-րդ դարասկզբի և ժամանակակից բանաստեղծների ստեղծագործություններով։ Եվուշկինան շարունակում է աշխատել որպես երաժշտական երեկոների հնչյունային ռեժիսոր Տագանկայի դերասանների ընկերակցության թատրոնում և Երաժշտության և պոեզիայի թատրոնում։
Ելենա Ֆրոլովան նրա մասին ասել է․ 


== Սկավառակագրություն ==
1991 - Օ, Լսեք («ՎերԼեն»)
1998 - Լսում եմ իմ սրտով («ՎերԼեն»)
2003 - Օ, լսեք («ՎերԼեն») [վերաթողարկում]
2004 - Սփոփիչ երգեր
2006 - Դա միայն երաժշտություն է
2008 - Լսում եմ իմ սրտով («ՎերԼեն») [վերաթողարկում]


== Ծանոթագրություններ ==


== Արտաքին հղումներ ==
Վերա Եվուշկինայի կայքը
Ելենա Ֆրոլովան Վերա Եվուշկինայի մասին
Համառոտ կենսագրություն
Օ, լսեք
Ես ինձ կհիշեմ որպես հեռավոր մարդ…
Լռության արվեստը
Զդվինսկ

Զդվինսկ (ռուս.՝ Здвинск), գյուղ Ռուսաստանի, Նովոսիբիրսկի մարզի Զդվինսկի շրջանի կազմում։
Բնակչությունը 2002 թվականին գրանցված տվյալներով կազմում էր 5611 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Շելբի շրջան (Միսսուրի)

Անվան այլ կիրառումների համար տե՛ս՝ Շելբի շրջան (այլ կիրառումներ)Շելբի շրջան (անգլ.՝ Shelby County), ԱՄՆ Միսսուրի նահանգի 114 վարչական միավորներից մեկը։ Ընդհանուր տարածությունը 1.298 կմ² է, բնակչությունը՝ 6.373 մարդ (2010 թ. տվյալներով)։ Շրջկենտրոնն է Շելբիվիլ բնակավայրը։ Կազմավորվել է 1835 թ.։
Ձնծաղիկ Լագոդեխիի

Ձնծաղիկ Լագոդեխիի (լատ.՝ Galanthus lagodechianus), շքանարգիզազգիների ընտանիքին պատկանող ծածկասերմ բույս։


== Նկարագրություն ==
Բազմամյա բույս է, որն ունի ոչ մեծ ձվաձև սոխուկ։ Տերևները նեղ-գծային են, վերևում՝ տափակ, յուղալի փայլով, վաղ գարնանը զարգացող։ Ծաղկակիրը ծաղկման ժամանակ տերևներից երկար է լինում։ Ծաղիկները մանր են, մաքուր սպիտակ, 20–25 մմ երկարության։ Ծաղկապատի ներքին մասերի պուտերը փոքրիշատե նեղ-նալաձև են։


== Տարածվածություն ==
Հանդիպում է միայն Իջևանի ֆլորիստիկական շրջանում (Իջևանի և Բերդի շրջակայքում)։ Ընդհանուր արեալը ընդգրկում է Հարավարևմտյան և Հարավային Անդրկովկասը։


== Էկոլոգիա ==
Աճում է ստորին և միջին լեռնային գոտիներում՝ ծովի մակարդակից 800–1500 մ բարձրությունների վրա, կաղնու-բոխու և հաճարենու-բոխու անտառներում, անտառի եզրերին, բացատներում, թփերի մացառուտներում։ Ծաղկում է մարտ ամսին, պտղաբերում՝ ապրիլին։


== Պահպանություն ==
Վտանգված տեսակ է։ Անդրկովկասի էնդեմիկ է։ Տարածման և բնակության շրջանների մակերեսը 500 կմ²-ից պակաս է։ Բույսին սպառնացող հիմնական վտանգը ծաղիկների հավաքն է որպես գեղազարդային բույս և աճելավայերի պայմանների խախտումը։ Հայաստանի Կարմիր գրքի առաջին հրատարակության մեջ ընդդգրկված չեր։ Ընդգրկված է CITES-ի կոնվենցիայի 2-րդ հավելվածում։ Բեռնի կոնվենցիայի հավելվածում ընդգրկված չէ։
Պահպանության միջոցառումներ չեն իրականացվում։


== Ծանոթագրություններ ==
Բաբնի (այլ կիրառումներ)

Բաբնի, կարող է վերաբերել՝

Բաբնի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Բաբնի - գյուղ Ռուսաստանի Սմոլենսկի մարզի Սմոլենսկի շրջանի կազմում։
Գումարիչ

Գումարիչ, թվաբանական սարքի հիմնական հանգույցը, որը կատարում է թվերի թվաբանական գումարում։ Կառուցվում է տարրական գումարող սխեմաներից, որոնք կատարում են գումարելիների համանուն կարգերի և նախորդ կարգից ստացված փոխանցման գումարում։ Գումարիչները լինում են հաջորդական և զուգահեռ գործողություն։ Հաջորդականը կազմված է մեկ տարրական գումարող սխեմայից, գումարումը կատարվում է հաջորդաբար՝ սկսած ամենացածր կարգի թվանշաններից։ Զուգահեռ գործողության գումարիչը․ կառուցվում է որոշակի քանակի (տվյալ թվաբանական սարքի համար ևաստատուն) տարրական գումարող սխեմաներից այնպես, որ գումարելիների համանուն կարգերի և նախորդ կարգից ստացված փոխանցման թվանշանների գումարումը (բոլոր կարգերի համար) կատարվում է միաժամանակ։ Ըստ կառուցվածքի գումարիչները լինում են համակցված (կառուցվում են տրամաբանական սխեմաների համակցմամբ) և կուտակող (կառուցվում են լորի գերների համակցմամբ)։
Պատադա

Պատադա (իտալերեն՝ Pattada), կոմունա Իտալիայում, Սարդինիայի մարզում՝ Սասսարի գավառում։
Բնակչությունը կազմում է 3513 մարդ (2004 թվականի տվյալով), բնակչության խտությունը կազմում է 21,28 մարդ/կմ²։ Զբաղեցնում է 165,08 կմ² տարածք, փոստային ինդեքս՝ 7016, հեռախոսային կոդ՝ 079:


== Արտաքին հղումներ ==
Pattada – descrizione e dati su Pattada su Comunas
Pattada – descrizione di Pattada su SardegnaTurismo
emigrati pattadesi Archived 2012-07-02 at the Wayback Machine. – storia dell'emigrazione pattadese negli Stati Uniti all'inizio del
Հայաստանի Հանրապետության իրավունք

Անվան այլ կիրառումների համար տե՛ս՝ Հայաստանի իրավունք (այլ կիրառումներ)Հայաստանի Հանրապետության իրավունք, 1991 թվականի սեպտեմբերի 1-ից գոյություն ունեցող Հայաստանի Հանրապետության իրավունքի համակարգի և միջազգա-իրավական պարտավորությունների, հայաստանյան հասարակության իրավական մշակույթի և իրավական պրակտիկայի ամբողջություն։ Հայաստանի Հանրապետության իրավունքը հարկավոր է տարբերել հայ իրավունքից, որը ավելի լայն եզր է և ընդգրկում է Հայաստանի Հանրապետության իրավունքը։
Օրան (Էրզրումի գավառ)

Անվան այլ կիրառումների համար տե՛ս՝ Օրան (այլ կիրառումներ)Օրան, գյուղ Արևմտյան Հայաստանում, Էրզրումի վիլայեթի Էրզրումի գավառում:
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ակուարա

Ակուարա (իտալերեն՝ Aquara), քաղաք Իտալիայում։ Գտնվում է Կամպանիա մարզում՝ Սալեռնո գավառում։ Բնակչությունը ըստ 2008 թվականի մարդահամարի տվյալերի կազմում է 1799 մարդ, բնակչության խտությունը կազմում է 56 մարդ/կմ²։ Զբաղեցնում է 32 կմ² մակերես։ Փոստային ինդեքս՝ 84020, հեռախոսային կոդ՝ 00828։


== Արտաքին հղումներ ==
http://www.comune.aquara.sa.it/ Archived 2009-08-01 at the Wayback Machine.


== Ծանոթագրություններ ==
Լեհցե (գյուղ, Վիննի շրջան)

Անվան այլ կիրառումների համար տե՛ս՝ ԼեհցեԼեհցե (էստ․՝ Lähtse), գյուղ Էստոնիայի Լյաենե-Վիրումաա նահանգի Վիննի շրջանում։
2011 թվականի տվյալներով գյուղում բնակվում էր 24 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Անդհրա

Անդհրա, տելուգու լեզվով խոսող ժողովուրդ Հարավային Հնդկաստանում, ինչպես նաև այդ ժողովրդի թատերական արվեստի ավանդները՝ կապված կրիշնանյան միստերիաների հետ, որոնք պարով ուղեկցվող արտասանության ձևեր են։ Այս արվեստում մեծապես զարգացել են ստվերային և տիկնիկային թատրոնները, որոնք բեմադրել են միթոսային բովանդակությամբ պիեսներ։ 19-րդ դարի վերջերից անդհրա թատրոնում սկիզբ է առել սոցիալական բովանդակությամբ ժամանակակից դրամաներ ներկայացնելու ավանդույթը։


== Ծանոթագրություններ ==
Դերսիմի գավառ

Դերսիմ, գավառ, ձորապետություն Արևմտյան Հայաստանում, Խարբերդի վիլայեթում։ Կենտրոնը Խոզաթ գյուղաքաղաքն էր։ Մյուս նշանավոր քաղաքներն էին Մեծկերտը և Չարսանջակը։


== Աշխարհագրություն ==
Ունի լեռնային տարածք։ Գավառն արևմուտքից եզերվում է Եփրատ, իսկ արևելքից` Փերի գետերով, հյուսիսում` Բյուրակն-Մնձուրյան լեռներով, իսկ հարավարևմտյան մասով սահմանակից է Խարբերդի գավառին։
Գավառի տարածքով բարձրանում են լեռներ, որոնք այն վերածել են մի բարդ լեռնաշխարհի։
Տարածքի մեծագույն մասն անտառածածկ է։ Դերիսմը հարուստ է գետերով և սառնորակ աղբյուրներով։


== Կլիմա ==
Ունի բազմազան կլիմա։


== Պատմություն ==
Դերսիմ գավառի մասին հիշատակություններ կան Բարձր Հայքում։ Այն նույնացրել են Դերսիմի հետ։
Մինչև XIX դարի 70-ական թվականները Դերսիմը եղել է նահանգ, որտեղ գոյություն ուներ քրդական ձորապետություն` հյուքմենություն։
1878 թվականին Սուլթանի հրամանով Դերսիմը որպես գավառ միացվեց Խարբերդի վիլայեթին։
Դերսիմը սկզբում եղել է հայաբնակ, այնուհետև այստեղ բնակություն հաստատեղին մեծ թովով հայեր։ Գյուղերից շատերը պահպանեցին իրենց հայկական անվանումերը` Ագրակ, Աղաջուր, Արտապետ, Գնելի, Դաշտակ, Թթենիկ, Լորենիկ, Կամիրքար, Սրբիյան (Սուրբ Օհան), Վարիգեղ, Պսկավանք, Պառվագրակ, Պառավ։


== Բնակչություն ==
Մինչև 1915 թվականի Մեծ եղեռնը Դերսիմն ուներ 200 000 բնակչություն, որի 45 %-ը հայեր էին, իսկ մնացածը քրդեր։ Քրդերը համերաշխ են ապրել հայերի հետ և Եղեռնի տարիներին 1000-ավոր հայերի կյանք են փրկել նրանց ռուսական զորքերին հանձնելով։
Տեղի հայությունը սասունցիների նման քաջ է եղել և XVII դարից սկսած հաճախակի պատերազմ է վարել Թուրքիայի դեմ։


== Տնտեսություն ==
Բնակչությունը զբաղվում էր անասնապահությամբ և երկրագործությամբ։


== Օգտակար հանածոներ ==
Գավառակն ուներ նավթի զգալի պաշարներ, կերակրի աղ, հանքային ջրեր, բնական շինանյութեր։


== Պատմամշակութային կառույցներ ==
Դերսիմն ուներ տասնյակ հայկական հուշարձաններ` վանական համալիրներ, եկեղեցիներ, բերդերի ու քաղաքների ավերակներ։


== Վարչական բաժանում ==
1878 թվականին Դերսիմն ուներ հետևյալ գավառակները.
Խոզաթ
Խուզիչան
Կըզըլքիլիսե
Մեծկերտ
Չարսանջակ
Չմշկածագ
Փախ
Օվաջիկ


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Գյուլթափա (Արճեշի գավառ)

Անվան այլ կիրառումների համար տե՛ս՝ Գյուլթափա (այլ կիրառումներ)Գյուլթափա, գյուղ Արևմտյան Հայաստանում, Վանի վիլայեթի Արճեշի գավառակում։ Գտնվում էր Արծկե և Արճեշ քաղաքների միջև։


== Բնակչություն ==
XX դարի սկզբին ուներ 17 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==